דייוויד ייטס

דייוויד יֵיְטְס (באנגלית: David Yates) הוא במאי קולנוע בריטי, שהתפרסם כאשר ביים ארבעה מתוך שמונה סרטי הארי פוטר.

ביוגרפיה
דייוויד ייטס נולד ב–8 באוקטובר 1963 בעיירה סנט הלנס שבלנקשייר, אנגליה, בריטניה. הוא גדל והתחנך בכפר ריינהיל שבלנקשייר. הוריו נפטרו בצעירותו, ולו אחות גדולה, בוורלי, ואח צעיר, אנדרו.

כילד צפה בסרטו של ספילברג "מלתעות" משנת 1975, והוא שגרם לו להתעניין בקולנוע ובהמשך לבחור בקריירה בתחום. אימו קנתה לו מצלמת "סופר 8 מ"מ", באמצעותה צילם סרטים שונים בהשתתפות משפחתו וחבריו. אחד מסרטים אלה, "ספינת הרפאים" (The Ghost Ship), צולם על גבי האונייה בה עבד דודו כטבח.

הוא למד בתיכון גריינג' פארק (Grange Park High School), במכללת סנט הלן  ובאוניברסיטת אסקס. ייטס אמר כי "נהג להבריז מהמכללה כל הזמן", ומעולם לא ציפה להתקבל לאוניברסיטה, אך הופתע מציוניו הגבוהים במבחן הסיום של המכללה. בעת שלמד באוניברסיטת אסקס, הקים את "האגודה להפקת סרטים וווידאו" (Film and Video Production Society). את לימודיו סיים עם תואר ראשון בלימודי ממשל מהמחלקה ללימודי ספרות, קולנוע ותיאטרון בשנת 1987.

נשוי לאיבון וולקוט (Yvonne Walcott), ייטס הוא דודו (מנישואין) של הכדורגלן ת'יאו וולקוט.

קריירה
הארי פוטר
הארי פוטר ומסדר עוף החול
בשנת 2005 נבחר על ידי האחים וורנר לביים את הסרט החמישי של הארי פוטר: הארי פוטר ומסדר עוף החול. לפני תחילת הצילומים ביקר ייטס באולפני ליבסדן וצפה בצילומי הארי פוטר וגביע האש אשר בוים על ידי מייק ניואל. ייטס לקח את ניואל לפאב וחקר אותו על מנת שיוכל בהמשך להיכנס לנעליו. ייטס היה מעורב גם בשיחות עם הבמאי של הארי פוטר והאסיר מאזקבאן, אלפונסו קוארון, והסופרת ג'יי קיי רולינג לפני תחילת ההפקה של מסדר עוף החול. הסרט החמישי זכה להצלחה ביקורתית וקופתית מסחררת וקיבל מועמדויות רבות, אך עדיין נחשב לסרט הפחות מצליח מבין השמונה.

הארי פוטר והנסיך חצוי-הדם
ייטס נבחר לביים גם את הסרט השישי בסדרה. במהלך הפקת הסרט הודיעה האחים וורנר כי הסרט האחרון בסדרה, "אוצרות המוות יבויים גם הוא על ידי ייטס. ייטס קרא את הספר "הארי פוטר והנסיך חצוי-הדם" ובנה עלילה שלמה ביחד עם התסריט שכתב סטיב קלובס. בריאיון לגילדת הבמאים של אמריקה, הודיע ייטס שהעבודה הקשה קצת מקלה עליו במובן מסוים. הוא אמר "כריס (קולומבוס) כבר ביצע את הליהוקים הטובים ביותר. כל מה שנשאר לי זה לעשות רק ליהוק אחד חדש וקל, לקרוא את הספר ולקרוא את התסריט: וזהו". הסרט המלא יצא לבסוף בשנת 2009 וזכה להצלחה מסחרית אדירה, והפך, כמו כל שאר סרטי הסדרה לשובר קופות ענק.

הארי פוטר ואוצרות המוות
במהלך הפקת הסרט הקודם לו, "הנסיך חצוי הדם", האחים וורנר הודיעו כי הסרט "הארי פוטר ואוצרות המוות" יחולק, בשל אורכו, לשני חלקים קולנועיים, וייטס יישאר הבמאי של שני החלקים. ייטס החל לצלם את שני החלקים כחלק אחד בתחילת שנת 2009. הצילומים הסתיימו ב־12 ביוני 2010. החלק הראשון יצא ב־18 בנובמבר 2010 והחלק השני יצא ביולי 2011.

חיות הפלא
ייטס ביים את שלושת סרטי "חיות הפלא" - ספין אוף להארי פוטר: חיות הפלא והיכן למצוא אותן, חיות הפלא: הפשעים של גרינדלוולד וחיות הפלא: הסודות של דמבלדור. ג'יי קיי רולינג הכריזה שיצאו עוד שני סרטים בסדרת "חיות הפלא", שגם אותם ייטס יביים.

 המשך קריירה 
ב-2022 ביים את הסרט "סוחרי הכאב" בכיכובם של אמילי בלאנט וכריס אוונס. הסרט שודר בנטפליקס באוקטובר 2023.

 פרסים והוקרה 
שנהפרסקטגוריהסרט/סדרהתוצאה1991Cork International Film Festivalסרט אירופאי קצר הכי טובWhen I Was a GirlSan Francisco International Film Festival:
Golden Gate Awardסרט קצר הכי טובBelfort Film Festivalסרט הכי טוב1992Chicago International Film Festival: Silver Hugo–Good Looks1998Emden Film Festival Award–The Tichborne Claimant 2002באפט"א: פרס באפט"א לטלוויזיהסדרת דרמה הטובה ביותרThe Way We Live Now 2003באפט"א: פרס באפט"א לקולנועסרט קצר הכי טובRank Directors Guild of Great BritainOutstanding Directorial Achievement in a TV Movie/Serialשם המשחק2004באפט"א: פרס באפט"א לטלוויזיהBest Drama SerialCologne Conference: TV Spielfilm AwardBest Fiction ProgrammeDirectors Guild of Great BritainOutstanding Directorial Achievement in a TV Movie/MiniseriesSex Traffic 2005באפט"א: פרס באפט"א לטלוויזיהBest Drama SerialPrix ItaliaBest TV Movie or Miniseries2006Cinema For PeaceMost valuable work of a director, producer or screenwriterThe Girl in the Caféפרס אמי לבידור בפריים טייםOutstanding Directing for a Miniseries, Movie or Dramatic Special2008פרס אמפיירבמאי הכי טובהארי פוטר ומסדר עוף החולפרס סאטורןבמאי הכי טוב2010NFTS Honorary FellowshipOutstanding Contribution to the British Film and Television Industry–2011באפט"א: פרס בריטניהJohn Schlesinger Britannia Award for Excellence in Directingהארי פוטר
מסדר עוף החול, הנסיך חצוי הדם, אוצרות המוותפרס סאטורןבמאי הכי טובהארי פוטר ואוצרות המוות - חלק 1Scream Awardבמאי הכי טובהארי פוטר ואוצרות המוות - חלק 22012פרס סאטורןבמאי הכי טובSFX Awardבמאי הכי טובפרס אמפיירבמאי הכי טובאוניברסיטת סאסקסתואר של כבוד–2016באפט"א: פרס באפט"א לקולנועסרט בריטי יוצא דופןחיות הפלא והיכן למצוא אותם

קישורים חיצוניים

 הערות שוליים 

קטגוריה:במאי קולנוע בריטים
קטגוריה:זוכי פרס באפט"א: אישים
קטגוריה:בריטים שנולדו ב-1963